### Beslutningstema

I denne sag træffes beslutning om [adresse] i Tønder skal sælges til FGU, til hvilken pris og under hvilke vilkår.

### Historik

FGU har i 2021 købt Pionér Allé 4 i Tønder og blev på daværende tidspunkt flyttet ud på kaserne området.

### Sagsfremstilling

FGU [adresse] (Forberedende Grunduddannelse for de 17-19 årige) har brug for yderligere lokaler. De vil derfor gerne købe Pionér Allé 19 i Tønder af Tønder Kommune. Ejendommen ligger lige vest for Pionér Allé 4, hvor FGU i dag har til huse.

[adresse]. Den ligger på matr. 1542h Tønder ejerlav, og består af 3 bygninger. Da det alene er Pionér Allé 19 med et erhvervsareal på 604 m², FGU ønsker at købe, skal grunden udstykkes. Grundarealet, der foreslås medsolgt er ca. 3.500 m² (se vedlagte kort). Ejendommen er indrettet med 3 store mødelokaler, 2 kontorlokaler, kantine og et stort industrikøkken, og den fremstår vedligeholdt og i god stand.

Ejendommen er omfattet af lokalplan nr. 3.05 for kaserneområdet ved Tønder. Ifølge lokalplanen er området udlagt til erhvervsformål, industri, værksteder og oplagsvirksomhed. Da det er værkstedsaktiviteter, FGU arbejder med, kan det godt tillades indenfor lokalplanen.

Kommunen kan yde støtte til anlægsudgifter til FGU efter §3 i bekendtgørelse af lov om institutioner for forberedende grunduddannelse. Derfor kan ejendommen sælges til FGU uden, at der skal ske et offentligt udbud, jf. udbudsbekendtgørelsen.

Det er aftalt med FGU, at købesummen for ejendommen er 1,8 mio. kr. plus 0,4 mio. kr for inventar, og at der tinglyses en tilbagekøbsservitut. Tønder Kommune varetager handlen og sørger for det praktiske. Tønder Kommune afholder udgifter til udstykning af grunden, udarbejdelse af købsaftale samt tinglysning af servitut. Udgifter til berigtigelse af handlen afholdes at FGU.

### Økonomi

Et salg vil give en indtægt på 2,2 mio. kr. Forventede udgifter til udarbejdelse af købsaftale, tinglysning af servitut, udstykning m.v. ca. 50.000-60.000 kr.

### Lovgrundlag

Udbudsbekendtgørelsen, Lov om forberedende grunduddannelse, Den Kommunale Styrelseslov.

### Indstilling Direktionen indstiller,

|  |  |
| --- | --- |
| at | ejendommen Pionér Allé 19, Tønder sælges for 2,2 mio. kr., |
| at | der tinglyses en servitut om tilbagekøbsret til Tønder Kommune, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Økonomiudvalget, 12. december 2024, pkt. 11:

Indstillingen anbefales.

Benny Olsen deltog ikke i mødet.

### Beslutning

Indstillingen godkendt.

Jens Carlsen deltog ikke i mødet.